CELEX: 62012TN0263
Language: mt
Date: 2012-06-18 00:00:00
Title: Kawża T-263/12: Rikors ippreżentat fit- 18 ta’ Ġunju 2012 — Manufacturing Support & Procurement Kala Naft vs Il-Kunsill

25.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 258/24
            
         Rikors ippreżentat fit-18 ta’ Ġunju 2012 — Manufacturing Support & Procurement Kala Naft vs Il-Kunsill
   (Kawża T-263/12)
   2012/C 258/44
   Lingwa tal-kawża: il-Franċiż
   
      Partijiet
   
   
      Rikorrenti: Manufacturing Support & Procurement Kala Naft Co., Tehran (Teheran, l-Iran) (rappreżentanti: F. Esclatine u S. Perrotet, avukati)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tannulla r-Regolament tal-Kunsill (UE) Nru 267/2012, tat-23 ta’ Marzu 2012;
            
         
               —
            
            
               tikkundanna lill-Kunsill għall-ispejjeż kollha.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka seba’ motivi li minn fosthom sitta huma essenzjalment simili għall-ewwel sitt motivi invokati fil-kuntest tal-Kawża T-509/10, Manufacturing Support & Procurement Kala Naft vs Il-Kunsill (1).
   Barra minn dan, ir-rikorrenti tinvoka motiv ieħor ibbażat fuq l-illegalità tar-Regolament ikkontestat minħabba l-illegalità tal-atti preċedenti annullati permezz tas-sentenza tal-Qorti Ġenerali tal-25 ta’ April 2012, Manufacturing Support & Procurement Kala Naft vs Il-Kunsill (T-509/10, li għadha ma ġietx ippubblikata fil-Ġabra).
   
      (1)  ĠU 2010, C 346, p. 57.